આ મામલે તેણે કહ્યું, ‘તમે વિશ્વાસ નહીં કરો, પણ હું તરત મારા રૃમમાં ગઈ અને અનેક વખત મારા ગાલ ધોયા. છતાં અણગમતા એ સ્પર્શથી સ્વયંને મુક્ત કરવામાં મને ઘણો સમય લાગ્યો.’ અગાઉ તામિલનાડુના રાજ્યપાલે એક મહિલા પત્રકારનો આવી જ રીતે ગાલ થપથપાવ્યાના સમાચારે ભારે હોબાળો મચાવી દીધો હતો. તે મહિલા પત્રકારે પણ કહ્યું હતું કે, તેને રાજ્યપાલનું આવું વર્તન જરાય ગમ્યું નહોતું અને અકારણ કરાયેલા એ સ્પર્શથી તે ઘણી વિચલિત થઈ ગઈ હતી. આખી ઘટના જ્યારે સોશિયલ મીડિયા પર આવી ત્યારે તે મહિલા પત્રકારના મત સાથે સહમત થનારાઓની સંખ્યા ઘણી વધારે હતી. બીજી બાજુ એવા લોકો પણ હતા જેમને રાજ્યપાલના આ સ્પર્શ પાછળ ખરાબ આશય હોવાનું લાગતું નહોતું. એમનું કહેવું હતું કે, એક આદરણીય વડીલે પોતાની પુત્રી કે પૌત્રીના ભાવ કે ભાવના સાથે જો તે મહિલા પત્રકારના ગાલને થપથપાવ્યા તો એમાં એટલું ખોટું લગાડવાની અને તેનો ઈશ્યૂ બનાવવાની કોઈ જરૃરિયાત નહોતી.